Luettelo televisiosarjan Me hirviöt hahmoista

Tämä on luettelo Me hirviöt -televisiosarjan hahmoista ja sivuhahmoista.

 Herman Munster 

Herman Munster (Fred Gwynne) on Frankensteinin hirviötä muistuttava, 223 cm pitkä ja 172 kg painava Munsterin perheen pää. Gateman, Goodbury and Graves -hautaustoimistossa työskentelevän Hermanin kokosi tohtori Victor Frankenstein vuosien 1815–1850 aikana Heidelbergin yliopistossa. Saksasta hän muutti Britanniaan, jossa hänet adoptoitiin Munsterien aatelissukuun.

Myöhemmin Herman muutti Transilvaniaan, jossa hän tapasi vuonna 1865 Lily Draculan. Naimisiin mentyään he muuttivat yhdessä Lilyn isän kanssa Yhdysvaltoihin, jossa he sittemmin asettuivat asumaan Mockingbird Heightsin omakotilähiöön, osoitteessa 1313 Mockingbird Lane sijaitsevaan goottikartanoon.

Luonteeltaan Herman on hyväluontoinen pölvästi. Toisinaan hän kuitenkin käyttäytyy ikäänsä nähden lapsellisesti ja saa kiukuttelukohtauksia.

Hermanin suunnattomat voimat ovat hyödyksi hänelle työssään hautaustoimistossa, sillä hän pystyy kantamaan arkkuja yksinään. Toisaalta hän voimiensa vuoksi aiheuttaa tahatonta tuhoa ympäristölleen. Hänen polkiessaan jalkaansa kiukutellessaan, rappaukset voivat pudota katosta ja pöytä saattaa särkyä yhdestä nyrkiniskusta.

Hermanilla on myös kaksoisveli Charlie.

 Lily Munster 

Lily Munster (näyttelee Yvonne De Carlo) on Hermanin vaimo ja Grandpan (suom. isoisä) lapsi. Lily on Frankensteinin Morsianta muistuttava sarjan hahmo. Lily ei esimerkiksi pidä hämärähommista eikä siitä, että Herman oli työpaikkansa juhlissa Keskiyöhön asti. Hän kampaa usein hiuksensa alas ja hänen sisarentyttärensä Marilyn on sarjan päähenkilöistä vähiten esiintyvä. Lily on usein avulias, vaikka hänellä on useita ongelmia Hermanin kanssa. Lily ja Marilyn ovat aina hyvissä väleissä.

 Grandpa 

Grandpa (suomeksi "isoisä") (näyttelee Al Lewis) on Lilyn isä. Grandpa on ammatiltaan kemisti. Hänen oikea nimensä on Sam Dracula ja nimensä mukaan hän muistuttaa vampyyria. Hän on keksinyt erilaisia juomia, jotka eivät toimineet oikealla tavalla koskaan. Hänellä ei ole varsinaisesti vihamiehiä, paitsi Googie Miller, joka esiintyi jaksossa Come Back, Little Googie. Grandpa on luonteeltaan toisinaan mukava ja osaa varoittaa asioiden väärin tekemisestä, muttei siinäkään suoriudu kovin hyvin.

 Eddie Munster 

Eddie Munster (näyttelee Butch Patrick) on Hermanin ja Lilyn ainoa lapsi. Ulkonäöltään hän on Ihmissuden näköinen. Eddiellä on kavereita, muttei yksikään heistä ole kovin hyvä. Eddie on luonteeltaan mukava ja haluaa usein nähdä Grandpan tekemiä temppuja. Eddie on 10-vuotias ja käy koulua.

 Marilyn Munster 

Marilyn Munster on Lilyn sisarentytär ja Munsterin perheen ainoa "normaali" jäsen. Luonteeltaan hän on mukava ja rauhallinen, vaikkakin joskus hänellä on eripuraa muiden kanssa. Marilynia ovat näytelleet Beverley Owen ja Pat Priest.

 Munstereiden lemmikit 
Spot

Yläkerran portaiden alla asustava Eddien lemmikkilohikäärme.

Igor

Isoisän transilvanialainen lemmikkilepakko.

 Musta Kissa 

Perheen lemmikkikissa, joka murisee kuin leijona.

Korppi

Talon käkikellossa asuva korppi (ääninäyttelee Mel Blanc ja Bob Hastings), jonka tavallisin repliikki Edgar Allan Poen runoa siteeraten on "Ei milloinkaan" ().

Aiheesta muualla
 Munsterland
 The Munsters

Me hirviöt